אסנת וישינסקי

אסנת שיר-וישינסקי (נולדה ב-22 באוקטובר 1961) היא זמרת, שחקנית וקומיקאית ישראלית.

ביוגרפיה
וישינסקי נולדה בפתח תקווה בשם אסנת ששון לרוני ומרים ששון. בנעוריה הייתה סולנית וחברת להקת הנוער הייצוגית של פתח תקווה, "עבר הווה עתיד". את שירותה הצבאי עשתה בלהקה צבאית. מיד לאחר שחרורה מצה"ל גילמה את בת המלך בהצגה המוזיקלית "אגדת שלושה וארבעה" מאת חיים נחמן ביאליק שביימה אורנה פורת בתיאטרון לילדים ולנוער. לאחר מכן למדה בחוג לתיאטרון של אוניברסיטת תל אביב והמשיכה לשחק במופעים והצגות.

לאורך השנים השתתפה וישינסקי במופעים כגון: הרוויו המוזיקלי "כחול לבן בצבעים" לצידם של ששי קשת, מאיר סוויסה וחני נחמיאס; החליפה את מיקי קם בהצגה "שחק אותה סם" לצידם של דליק ווליניץ ומאיר סויסה; השתתפה ב"ערב שירי נתן אלתרמן" בהפקת התיאטרון הקאמרי; בהצגה "מגילה" של איציק מאנגער בבימויו של שמואל בונים גילמה את אסתר המלכה, לצד אברהם מור, שרי צוריאל ויעקב בן-סירא; שיחקה לצידו של מני פאר בתיאטרון בית ליסין בהצגה "השבוי בצמרת" בבימויו של מיכה לבינסון; שיחקה ב"תולדות עם ישראל השלמות ותיקונים" מאת ב. מיכאל ואפרים סידון בבימויו של מוטי קירשנבאום לצד טוביה צפיר, דובי גל וחני נחמיאס; ב"אופרה שיגעון" גילמה את מריה לצד טוביה צפיר וששון גבאי בבימויו של ישראל גוריון ועוד.

ב-1983 השתתפה וישינסקי בקדם אירוויזיון עם השיר "כנפיים" שזכה במקום העשירי.

וישינסקי השתתפה בין השאר גם ב"חגיגות סיום הרוטציה" בשירה, במשחק ובחיקויים של מבחר זמרות וזמרים, לצידם של טוביה צפיר ומני פאר. ההצגה רצה למעלה מארבע מאות ועשרים פעמים.

הופיעה במופעי בידור כגון "ערב קיץ חד פעמי" לצד חנה לסלאו, טוביה צפיר ומוטי גלעדי; ו"קונגרס הנשים המצחיקות" לצד חנה לסלאו, שלמה בראבא, אודיה קורן ודורית פלד הרפז.

וישינסקי השתתפה בעשרות תוכניות טלוויזיה ורדיו, בהן "סיבה למסיבה" עם רבקה מיכאלי, "ממני מני", "זהו זה!", "האגף הסגור" ועוד. שיחקה בתפקיד סיסי בסדרת הטלוויזיה "סיטי טאוור". ב-2005 גילמה את מאיה בסדרה "מילואים", תפקיד עליו זכתה במועמדות לשחקנית השנה בסדרות דרמה בטלוויזיה.

וישינסקי החליפה את גילה אלמגור במחזמר לזכר יצחק רבין "מי שחלם" בתפקיד לאה רבין. ב-2005 הופיעה במופע המוזיקלי "שמש אחרת" אותו כתבה, בליווי זמרים ונגנים. כן הופיעה במחזמר "גלי חום" של תיאטרון חיפה.

בין מופעיה : מופע בידור מוזיקלי שכתבה, "מבט מקרוב", לצד זמרים ונגנים. מככבת בהצגת הבידור "זוג משמים", לצד מוטי גלעדי, שהוצגה כ–600 פעמים בארץ ובעולם, במופע "שירה וחיקוי בציבור", במופע חדש "בנשימה אחת" עם שלמה בר - הברירה הטבעית, ומעבירה הרצאות ברחבי הארץ בנושא התמודדות ויצירת מציאות - "החיים זה הכל"

מאז 2012 מופיעה וישינסקי במופע קומי מוזיקלי אותו כתבה בשם "מבט מקרוב". כמו כן אסנת מעבירה הרצאה בשם "החיים זה הכל" העוסקת בהתמודדות וצמיחה מתוך משבר. אסנת סיימה לימודי אימון אישי ובעלת תעודת מאמנת - מקיימת מפגשים פרטיים ומעבירה סדנאות בנושא העצמה וצמיחה אישית.

חיים אישיים
בשנת 1983 נישאה אסנת לשחקן שלמה וישינסקי. ב-1984 נולד בנם הבכור ליאור, וב-1989 נולדה בתם דנה. בשנת 1994 התגרשו השניים.

באוגוסט 1997 נישאה וישינסקי בשנית לשחקן והקומיקאי מוטי גלעדי, ולזוג בת בשם לירון שנולדה ב-1998. במאי 2014 התגרשו השניים.

ב-12 במאי 2004 שכלה את בנה , לוחם צוות המנהרות בפעילות מבצעית ברפיח, כשנגמ"ש עמוס חומרי נפץ בו נסע, התפוצץ בציר פילדלפי בפיצוץ הנגמ"ש בשכונת זייתון בעזה.

קישורים חיצוניים

 האתר של אסנת שיר-וישינסקי
 
 יואב איתיאל, דואט של אהבה, באתר מגזין המושבות, 31 ביולי 2009
 יורם יובל,  שיחת נפש עם אסנת וישינסקי, הטלוויזיה החינוכית, 10 באוקטובר 2012

הערות שוליים

זמרות ישראליות
זמרים ישראלים
בוגרות תיכון ברנר
בוגרי תיכון ברנר
בוגרות אוניברסיטת תל אביב: החוג לתיאטרון
בוגרי אוניברסיטת תל אביב: החוג לתיאטרון
זמרות השרות בעברית
שחקניות תיאטרון ישראליות
שחקני תיאטרון ישראלים
שחקניות קולנוע וטלוויזיה ישראליות
חקיינים ישראלים
מתמודדות קדם-האירוויזיון
חברות להקות צבאיות ישראליות
חברי להקות צבאיות ישראליות
אמהות שכולות: חללי צה"ל
קומיקאיות ישראליות
קומיקאים ישראלים
קומיקאים יהודים ישראלים
ישראליות שנולדו ב-1961
ישראלים שנולדו ב-1961